cyanic-selkie/wikianc huggingface dataset:
মারগেরিতা হ্যাক
মারগেরিতা হ্যাক (জন্ম: ১২ই জুন, ১৯২২-মৃত্যু: ২৯শে জুন, ২০১৩) একজন ইতালিয় জ্যোতিঃপদার্থবিজ্ঞানী এবং জনপ্রিয় বিজ্ঞান লেখিকা। ১৯৯৫ সালে তিনি একটি গ্রহাণু অবিস্কার করেন। তার সম্মানে গ্রহাণুটির নাম রাখা হয় গ্রহাণু ৮৫৫৮ হ্যাক।
জীবনী
তিনি ইতালি ফ্লোরেন্স শহরে জন্ম গ্রহণ করেন। তার পিতার নাম রবার্ট হ্যাক, একজন প্রোটেস্ট্যান্ট এবং তার মা একজন ক্যাথলিক ধর্মের। তার ইতালিয় থীঅসাফিকাল সোসাইটিতে যোগ দান করেন।
মারগেরিতা হ্যাক ফ্লোরেন্সের "গ্যালিলিও" হাই স্কুল থেকে পাস করে। পরে তিনি ১৯৪৫ সালে একটি গবেষণা নথি সেফাইড সহকারে স্নাতক ডিগ্রী লাভ করেন, যা আরচেত্রির মানমন্দির নামে ফ্লোরেন্সে তৈরি করা হয়েছে।
তার তারুণ্য জীবনে তিনি ছিলেন দীর্ঘ লাফানের   বিজয়ী। ১৯৪৪ সালের ফেব্রুয়ারি মাসে তিনি "আলদো দে রোসাকে" বিয়ে করেন।
২০২১ অস্ট্রেলিয়া ক্রিকেট দলের বাংলাদেশ সফর
অস্ট্রেলিয়া পুরুষ ক্রিকেট দল ২০২১ সালের আগস্ট মাসে পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য বাংলাদেশ সফর করে। সিরিজটি উভয় দলের জন্য ২০২১ আইসিসি পুরুষ টি২০ বিশ্বকাপ টুর্নামেন্টের প্রস্তুতি হিসেবে গণ্য হয়।   এটি ছিল এ দুই দলের মধ্যে অনুষ্ঠিত হওয়া প্রথম দ্বিপাক্ষিক টি২০আই সিরিজ, এবং ২০১৭ সালের সফরের পর অস্ট্রেলিয়া দলের প্রথম বাংলাদেশ সফর।
বাংলাদেশ প্রথম টি২০আই ম্যাচে ২৩ রানে জয়লাভ করে, যা ছিল অস্ট্রেলিয়ার বিপক্ষে বাংলাদেশের প্রথম টি২০আই ম্যাচ জয়। এরপর বাংলাদেশ দ্বিতীয় টি২০আই ম্যাচে পাঁচ উইকেটে জয়লাভ করে। তৃতীয় টি২০আই ম্যাচে বাংলাদেশ ১০ রানে জয়লাভ করে, যার ফলে বাংলাদেশ দুই ম্যাচ বাকি থাকতেই সিরিজে জয়লাভ করে এবং অস্ট্রেলিয়ার বিপক্ষে যে কোন ফরম্যাটে প্রথমবারের মতো সিরিজ জয়ের রেকর্ড করে। অস্ট্রেলিয়া চতুর্থ টি২০আই ম্যাচে তিন উইকেটে জয় তুলে নেয় ও ধবলধোলাই এড়ায়। তবে সর্বশেষ খেলায় অস্ট্রেলিয়া ৬০ রানে পরাজিত হয় এবং বাংলাদেশ ৪–১ ব্যবধানে সিরিজে জয়লাভ করে।
দলীয় সদস্য
অস্ট্রেলিয়া দলের অধিনায়ক হিসেবে প্রাথমিকভাবে অ্যারন ফিঞ্চকে নির্বাচিত করা হয়েছিল। তানভির সংঘা ও নাথান এলিসকে প্রাথমিকভাবে অস্ট্রেলিয়া দলে রিজার্ভ খেলোয়াড় হিসেবে রাখা হয়। ২০২১ সালের ২৫ জুলাই চোটের কারণে অ্যারন ফিঞ্চ অস্ট্রেলিয়া দল থেকে ছিটকে যান, যে কারণে ম্যাথু ওয়েডকে অস্ট্রেলিয়ার অধিনায়কের দায়িত্ব দেয়া হয়। নাথান এলিসকে পরবর্তীতে অস্ট্রেলিয়ার মূল দলে যোগ করা হয়।
অ্যালেন লিসেট
অ্যালেন ফিশার লিসেট, এমবিই (Allen Lissette; জন্ম: ৬ নভেম্বর, ১৯১৯ - মৃত্যু: ২৪ জানুয়ারি, ১৯৭৩) মরিন্সভিল এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন অ্যালেন লিসেট।
প্রথম-শ্রেণীর ক্রিকেট
১৯৫৪-৫৫ মৌসুম থেকে ১৯৬২-৬৩ মৌসুম পর্যন্ত অ্যালেন লিসেটের প্রথম-শ্রেণীর খেলোয়াড়ী জীবন চলমান ছিল। ধীরগতিসম্পন্ন বামহাতি বোলার হিসেবে দ্বিতীয় বিশ্বযুদ্ধের পর অনেকগুলো বছর হ্যামিল্টন ও ওয়াইকাতো ক্লাবের অনুষঙ্গ ছিলেন। প্লাঙ্কেট শীল্ডে প্রথমে অকল্যান্ড ও পরবর্তীতে নর্দার্ন ডিস্ট্রিক্টসের প্রতিনিধিত্ব করেন।
বামহাতি অর্থোডক্স স্পিনার অ্যালেন লিসেট ১৯৩৮ থেকে ১৯৭০ সাল পর্যন্ত হক কাপে ওয়াইকাতো’র পক্ষে খেলেছেন। ৩৫ বছর বয়সে ১৯৫৪-৫৫ মৌসুমে অকল্যান্ডের পক্ষে প্রথম-শ্রেণীর ক্রিকেটে অভিষেক ঘটে তার। জানুয়ারি, ১৯৫৬ সালে প্লাঙ্কেট শীল্ডে ওতাগোর বিপক্ষে অকল্যান্ডের বিজয়ে তিনি ৭/৫০ বোলিং পরিসংখ্যান গড়েছিলেন। সফররত ওয়েস্ট ইন্ডিয়ান একাদশের বিপক্ষে চার উইকেট পান। ফলশ্রুতিতে, জাতীয় দলে খেলার জন্যে আমন্ত্রণ বার্তা লাভ করেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন অ্যালেন লিসেট। সবগুলো টেস্টই ওয়েস্ট ইন্ডিজের বিপক্ষে খেলেছিলেন তিনি। ৩ ফেব্রুয়ারি, ১৯৫৬ তারিখে ডুনেডিনে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এরপর, ১৮ ফেব্রুয়ারি, ১৯৫৬ তারিখে ক্রাইস্টচার্চে একই দলের বিপক্ষে সর্বশেষ টেস্টে অংশ নেন তিনি।
১৯৫৫-৫৬ মৌসুমে ওয়েস্ট ইন্ডিজ দল নিউজিল্যান্ড গমন করে। দুই টেস্ট নিয়ে গড়া সিরিজে তাকে দলে রাখা হয়। খেলাগুলোয় অংশ নিয়ে তিনি তিন উইকেট পান। উভয় খেলাতেই স্বাগতিক দল ইনিংস ব্যবধানে পরাজিত হয়। এরপর, আর তাকে জাতীয় দলে রাখা হয়নি।
অবসর
অ্যালেন লিসেট রয়্যাল নিউজিল্যান্ড এয়ার ফোর্সের স্কোয়াড্রন লিডার ছিলেন। হ্যামিল্টনভিত্তিক এয়ার ট্রেনিং কোরের ৭ম স্কোয়াড্রন গঠনে ভূমিকা রাখায় ১৯৬৬ সালে রাণীর জন্মদিনের সম্মাননা হিসেবে মেম্বার অব দ্য মিলিটারি ডিভিশন অব দি অর্ডার অব দ্য ব্রিটিশ এম্পায়ার পদবীতে ভূষিত হন।
১৯৭২-৭৩ মৌসুম পর্যন্ত ক্রিকেট খেলেন। এ মৌসুমেরই অক্টোবর মাসে খেলা চলাকালীন হৃদযন্ত্র ক্রীয়ায় আক্রান্ত হন। অতঃপর, ২৪ জানুয়ারি, ১৯৭৩ তারিখে ৫৩ বছর বয়সে আকস্মিকভাবে হ্যামিল্টন এলাকায় অ্যালেন লিসেটের দেহাবসান ঘটে।
বিরঝরা মহাবিদ্যালয়
বিরঝরা মহাবিদ্যালয় হল একটি শিক্ষাদান-সংক্রান্ত মহাবিদ্যালয়। সাধারণত, এটি বিরঝরা সায়েন্স কলেজ নামেই বেশি পরিচিত। এটি ১৯৮৬ সালে বঙাইগাঁও, আসাম, ভারতে প্রতিষ্ঠা করা হয়।
কোর্সগুলি
বিরঝরা মহাবিদ্যালয় একটি বহু-পাঠ্যক্রমবিশিষ্ট(স্নাতক বিজ্ঞান, তথ্য প্রযুক্তি) ও সহ-শৈক্ষিক স্নাতক মহাবিদ্যালয় যা গুয়াহাটি বিশ্ববিদ্যালয়ের অধিভুক্ত। প্রথাগত স্নাতক বিষয় ছাড়াও, মহাবিদ্যালয়টিতে তথ্য প্রযুক্তি(ইনফরমেশন টেকনোলোজি)-তেও বহু কোর্স আছে। মহাবিদ্যালয়টিতে উপলব্ধ কোর্সগুলি হল:
শিক্ষার অন্যান্য মাধ্যমসমূহ
উপরের বিষয়সমূহ ছাড়াও, দূর শিক্ষা কোর্সের মাধ্যমেও অনেক বিষয় পড়ানো হয়। মহাবিদ্যালয়ে দূর শিক্ষা দায়ী প্রতিষ্ঠানসমূহ হল
জাতীয় পিটিএসডি সচেতনতা দিবস
জাতীয় পিটিএসডি সচেতনতা দিবস হল পিটিএসডি (পোস্ট ট্রমাটিক স্ট্রেস ডিসঅর্ডার) সম্পর্কে সচেতনতা তৈরির জন্য নিবেদিত একটি দিন। এটি প্রতি বছর ২৭ জুন উদযাপিত হয়। মার্কিন সিনেট আনুষ্ঠানিকভাবে ২০১০ সালে এই দিনটিকে মনোনীত করে। ২০১৪ সালে সিনেট পুরো জুন মাসটিকে পিটিএসডি সচেতনতা মাস হিসাবে মনোনীত করে।
জর্ডানের সাধারণ নির্বাচন, ১৯৫৪
১৯৫৪ সালের ১৬ অক্টোবর জর্ডানে সাধারণ নির্বাচন অনুষ্ঠিত হয়, প্রথম রাজনৈতিক দলগুলিকে প্রতিদ্বন্দ্বিতা করার অনুমতি দেওয়া হয়েছিল। ফলাফলটি স্বতন্ত্র প্রার্থীদের জন্য একটি বিজয় ছিল, যারা ৪০ টি আসনের মধ্যে ৩৮টি আসন জিতেছিল, বাকি দুটি লিবারেল পার্টি এবং উম্মা পার্টিতে যায়।
নন্দলাল চৌধুরী (রাজনীতিবিদ)
নন্দলাল চৌধুরী (জন্ম ১৪ অক্টোবর ১৯৩৩) ভারতীয় জাতীয় কংগ্রেস (আই) দলের একজন ভারতীয় রাজনীতিবিদ। তিনি ভারতের অষ্টম লোকসভার সদস্য।  তিনি ১৯৬২ সালে খুরাই (সাগর) থেকে বিধানসভার সদস্য নির্বাচিত হয়ে ছিলেন।
টুইটার বিটকয়েন কেলেঙ্কারি ২০২০
১৫ জুলাই ২০২০ সালে সার্বজনীন সমন্বিত সময় ২০ থেকে ২২টার মাঝে, টুইটারে লাখের উপরের অনুসরনকারী আছে এমন কিছু জনপ্রিয় প্রোফাইলের একাউন্ট একটা বিটকয়েন কেলেঙ্কারির অংশ হিশেবে হ্যাক করা হয়। এ কেলেঙ্কারিতে ব্যবহারকারীদেরকে বলা হয়, তারা যদি নির্দিষ্ট ক্রিপ্টোকারেন্সি ওয়ালেটে বিটকয়েন পাঠায়, তারা অর্থ দ্বিগুণ হয়ে ফেরৎ আসবে।
আড়ানী ইউনিয়ন
আড়ানী হলো রাজশাহী জেলার বাঘা উপজেলার একটি ইউনিয়ন এবং একাধারে এটি একটি ছোট পৌর শহর। যা বাঘা উপজেলা সদর থেকে ১০ কিলোমিটার উত্তর দিকে অবস্থিত। রেলপথ বিবেচনায় আড়ানী হলো রাজশাহী জেলার প্রবেশদ্বার। রেলপথে রাজশাহী জেলায় প্রবেশ করতেই আড়ানী রেলওয়ে স্টেশন সামনে পড়বে। এটি বাঘা উপজেলার একমাত্র রেলওয়ে স্টেশন।
পাঁচ বুঁদি
পাঁচ বুঁদি (বৈজ্ঞানিক নাম: Ypthima baldus (Fabricius)) প্রজাতি নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।
আকার
পাঁচ বুঁদি প্রসারিত অবস্থায় ডানার আকার ৩২-৪৮ মিলিমিটার দৈর্ঘ্যের হয়।
উপপ্রজাতি
পাঁচ বুঁদি এর উপপ্রজাতিগুলি হল নিম্নরূপ-
ভারতে প্রাপ্ত পাঁচ বুঁদি এর উপপ্রজাতি
ভারতে প্রাপ্ত পাঁচ বুঁদি এর উপপ্রজাতি হল-
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
উপরিতলে সামনের ডানায় শীর্ষভাগে (apical) বড় দ্বি-তারা যুক্ত (doubled puipled) একটি কালো চক্ষুবিন্দু (ocillus) সোনালী-হলুদ বলয় দ্বারা আবৃত । ডানার গোড়া (base) থেকে ডিসকাল অংশ জুড়ে একটি অস্পষ্ট খয়েরি বা বাদামি ডিসকাল পটি বর্তমান যা কোস্টার নিচ থেকে ডরসাম পর্যন্ত চওড়া ভাবে বিস্তৃত । একটি সামান্য চওড়া কালচে বাদামি সাব-টার্মিনাল রেখা বা বন্ধনী দেখা যায় । পিছনের ডানায় পোস্ট-ডিসকাল অংশে নিচের দিকে দুটি মাঝারি আকৃতির ও টরনাসের ঠিক উপরে দুটি ক্ষুদ্র আকৃতির সোনালী-হলুদ বলয়াবৃত এক তারাবিন্দু যুক্ত (uni-puipled) কালো চক্ষুবিন্দু বিদ্যমান ।কিছু নমুনাতে পোস্ট-ডিসকাল অংশে ডানার উপরদিকেও একটি অনুরূপ ক্ষুদ্র চক্ষুবিন্দু লক্ষ্য করা যায় ।চওড়া ডিসকাল পটিটি সামনের ডানার অপেক্ষা অধিক স্পষ্ট ও সাব-টার্মিনাল দাগ বা বন্ধনী সামনের ডানার অনুরূপ।
ডানার নিম্নতল ফ্যাকাশে বাদামি বা ফ্যাকাশে সাদা। উভয় ডানাই ডিসকাল কালচে বাদামি রেখা ও সাব-টার্মিনাল কালচে বাদামি চওড়া বন্ধনী যুক্ত । সামনের ডানার শীর্ষভাগে উপরিতলের ন্যায় অনুরূপ বড় কালো চক্ষুবিন্দু ও পিছনের ডানায় ছোট ও মাঝারি আকারের অনুরূপ একসারি চক্ষুবিন্দু (৩ টি জোড়ায়) বর্তমান ।উক্ত চক্ষুবিন্দুগুলির মধ্যে ৫ ও ৬ নং শিরামধ্যে অবস্থিত শীর্ষভাগের চক্ষুবিন্দু দুটি সারি থেকে সামান্য ভিতরের দিকে এবং টরনাল ক্ষুদ্র চক্ষুবিন্দু দুটি সারি থেকে সামান্য বাইরের দিকে সরে গেছে । ডানার নিম্নতলের প্রতিটি চক্ষুবিন্দু ও তাকে ঘিরে থাকা হলুদ বলয়কে পরিবেষ্টন করে আরও একটি সরু হালকা বাদামি বলয় বর্তমান। সিলিয়া (ciallia) উভয় ডানাতেই সাদা ।শুষ্ক ঋতুরূপে নিম্নতলে পিছনের ডানার চক্ষুবিন্দুগুলি অস্পষ্ট ফোঁটার মত বা অনেকক্ষেত্রে অনুপস্থিত ।
শুঙ্গ সাদায়-কালোয় ডোরাকাটা ও শীর্ষভাগ লালচে কমলা| মাথা, বক্ষদেশ (thorax) ও উদর উপরিতলে কালচে বাদামি ও নিম্নতলে ফ্যাকাশে সাদা । স্ত্রী ও পুরুষ প্রকার অনুরূপ ।
আচরণ
অতি সুলভ-দর্শন এই প্রজাতির উড়ান দুর্বল, তবে অন্যান্য রিং প্রজাতির তুলনায় শক্তিশালী। এরা মাটি ঘেঁষে ওড়ে; একটানা বেশিক্ষন ওড়ে না এবং ওড়ার ভঙ্গিতে কিছুটা ঝাকি দেওয়ার ভাব স্পষ্ট (jerking flight)। পছন্দসই পাতা বা ঝোপ বেছে নিয়ে তার উপর বসে থিতু হবার আগে একজায়গাতেই এক-আধ চক্কর ঘুরে নেয়। ভারতের প্রায় সর্বত্রই এদের সারা বছর প্রচুর পরিমানে দেখা যায় ।এরা প্রায়শই ডানা বন্ধ, আধ-মেলা বা পুরো মেলে ঘাসে, পাতায়, ডালে ও মাটিতে বসে স্বল্প সময় ধরে রোদ পোহায়। মাঝেমধ্যেই ছোট ছোট গুল্মের ফুলে বসে অনেকক্ষন ধরে মধুপান করতে চোখে পড়ে।এই প্রজাতি মাটির ভিজে ছোপে বসে খ্যাদ্যরস আহরণ করে থাকে। জঙ্গলের পথে, জঙ্গলের কিনারে বা ঝোপঝাড় পূর্ণ জায়গায় এদের নিত্য দর্শন মেলে। উন্মুক্ত পাহাড়ী অঞ্চলে, পাহাড়ী ঘন-জঙ্গলে, সমতলের গাছ-গাছালি পূর্ণ স্থান, ঝোপঝাড় ও অরণ্যভূমি সর্বত্রই এরা বিরাজমান। হিমালয়ে ও অন্যান্য পাহাড়ী বনাঞ্চলে পাদদেশ থেকে ১৮০০ মি, উচ্চতা পর্যন্ত ফেব্রুয়ারি থেকে অক্টোবর মাসে এদের বিচরণ পরিলক্ষিত হয় ।
ডিম
ঘাসের ডগা থেকে সামান্য নিচে, ফলকের পিছন দিকে এরা ডিম পাড়ে। ডিমের বর্ণ হালকা নীল বা প্রায় আকাশী। ডিমের গায়ে মৌচাকের খোপের মতো বা গল্ফ বলের মতো জাফরি কাটা থাকে। এই প্রজাতি প্রতিবারে একটি করে ডিম পাড়ে।
শূককীট
প্রথম অবস্থায় শূককীটের রঙ ফিকে সবুজ, মাথা লালচে বাদামি বা হালকা গোলাপি। এই লালচে বাদামি বা হালকা গোলাপি বর্ণ পরবর্তীকালে মাথা ছাড়িয়ে বক্ষদেশ (thorax) ও পিঠের উপরেও দেখা যায়। ডিম ফুটে বেরোবার দিন দশেক বাদে দেহের রঙ ধীরে ধীরে সবুজ থেকে খয়েরী হয়ে যায়। পিঠের উপর একটু পাশ ঘেঁষে দুটি খয়েরী ভাঙা ভাঙা রেখা ও পিঠের মাঝ বরাবর খানিক দূরে দূরে খয়েরী বিন্দু চোখে পড়ে ।শরীরের শেষ দেহখন্ড (anal segment) দু-ভাগ হয়ে শেষ হয়েছে; দুটি লেজের মতন তা পিছন দিকে সামান্য বাড়ানো (projected)। এই বেড়ে থাকা অংশের শীর্ষভাগের রঙ লালচে খয়েরী। দেহত্বক রোয়াযুক্ত ও রোয়াগুলি বর্ণহীন। মাথা ও শরীরে অসংখ্য ক্ষুদ্র ক্ষুদ্র অর্বুদ দেখা যায়। এই অবস্থায় শূককীটের দৈর্ঘ্য প্রায় দেড় থেকে দুই সেন্টিমিটার। এর সপ্তাহ খানিক বাদে শূককীটের রঙ আরও হালকা হয়ে যায় এবং সেই সময় তার দৈর্ঘ্য হয় ৩ সেমি বা তার সামান্য বেশি। ডিম ফুটে বেরোনোর প্রায় ২০ দিন বাদে মূককীটে পরিণত হওয়া শুরু হয়।
মূককীট
মুককীটের রঙ হালকা ধূসর খয়েরী; শুকনো পাতার মত ও দেহের বিভিন্ন অংশে গাঢ় খয়েরী ছিটাযুক্ত। এরা পাতার নিচে ঝুলন্ত অবস্থায় থাকে। বক্ষদেশ অনুচ্চ ঢিবির মত। উদর অংশে পিঠের দিকে সামান্য উঁচিয়ে ওঠা কয়েকটা ত্বকের ভাঁজ আড়াআড়ি বিস্তৃত যাদের মধ্যে সামনের দিকের ভাঁজগুলি বেশি উচ্চকিত; পিছনের দিকে ক্রমশ তা অস্পষ্ট হয়ে গেছে। উক্ত ভাঁজগুলোর মাঝে মাঝে এবং ডানার আবরণী অংশেও গাঢ় খয়েরী ছিটাযুক্ত। মুককীট অবস্থায় পৌঁছনোর সাধারণত ৮ থাকে ১০ দিন বাদে পূর্ণাঙ্গ প্রজাপতি হয়।
পেশাদার কুস্তি প্রচারণা
পেশাদার কুস্তি প্রচারণা হচ্ছে একটি কোম্পানি বা ব্যবসায়িক প্রতিষ্ঠান যারা নিয়মিত পেশাদারি কুস্তির আয়োজন করে থাকে। "প্রচারণা" কুস্তি প্রচারণা থেকে শুরু করে এর বিজ্ঞাপন, বিভিন্ন ইভেন্ট আয়োজন, কুস্তিগিরদের ম্যাচ খেলানো থেকে শুরু করে তাদের কার অবস্থান কোথায় তাও নির্ধারণ করে দেয়। প্রচারকরা কুস্তি ম্যাচ আয়োজন করার জন্য এসব প্রতিষ্ঠান ব্যবহার করে। মূলত কুস্তি প্রচারণার পিছনে প্রচারকরাই থাকে। কিন্তু একজন কুস্তি প্রচারকের পক্ষে একা কখনো ম্যাচ আয়োজন করা এবং এর ব্যবস্থাপনা করা সম্ভব হয় না। এ জন্য প্রচারণা প্রতিষ্ঠানগুলোর উদ্ভব।
বর্তমানে যুক্তরাষ্ট্রের জাতীয় পর্যায়ের কুস্তি প্রচারণা প্রতিষ্ঠানগুলো হচ্ছে ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই), অল এলিট রেসলিং (এডাব্লিউই), ইমপ্যাক্ট রেসলিং (ইমপ্যাক্ট!), রিং অফ অনার (রোহ), মেজর লীগ রেসলিং (এমএলডাব্লিউ) এবং ন্যাশনাল রেসলিং এলায়েন্স (এনডাব্লিউএ)।
মেক্সিকান লুচা লিবরে প্রচারণা প্রতিষ্ঠান গুলো হচ্ছে কন্সেজল মুন্ডিয়াল দে লুচা লিবরে (সিএমএলএল) এবং লুচা লিবরে এএএ ওয়ার্ল্ডওয়াইড (এএএ)।
জাপানে যেসব প্রচারণা প্রতিষ্ঠান গুলো রয়েছে সেগুলো হলো নিউ জাপান প্রো রেসলিং (এনজেপিডাব্লিউ), অল জাপান প্রো রেসলিং (এজেপিডাব্লিউ), প্রো রেসলিং নোয়াহ (নোয়াহ), বিগ জাপান প্রো রেসলিং (বিজেডাব্লিউ), প্রো রেসলিং জিরো১ (জিরো১), ডিডিটি প্রো রেসলিং, ড্রাগন গেট এবং ওয়ার্ল্ড ওয়ান্ডার রিং স্টারডম ।
এছাড়াও বিশ্বব্যাপী ছোট ছোট অসংখ্য স্বাধীন প্রোমোশন ছড়িয়ে রয়েছে।
গঠন
বেশিরভাগ প্রচারণা প্রতিষ্ঠানই আত্মনির্ভরশীল। এবং তারা তাদের প্রচারণায় অন্য প্রতিষ্ঠানগুলো নিয়ে কথা বলে না বা তাদের সাথে চ্যাম্পিয়নশীপ টাইটেল গুলো ভাগাভাগি করে না, যদিনা তারা কোনো চুক্তিতে চুক্তিবদ্ধ না হয়ে থাকে। তবে বেশকিছু ছোটখাটো প্রচারণা প্রতিষ্ঠানগুলো তাদের চ্যাম্পিয়নশীপ পদবি গুলো বিভিন্ন প্রচারণা প্রতিষ্ঠানের সাথে ভাগাভাগি করে এবং ওইসব প্রচারণার চ্যাম্পিয়নশীপ গুলো এই প্রচারণায়ও একই মর্যাদা লাভ করে। এই ধরণটি ২০০০' এর পরে অনেকখানি বদলেছে৷ ১৯৫০' এর দশকে ন্যাশনাল রেসলিং এলায়েন্স তাদের চ্যাম্পিয়নশীপ টাইটেল গুলো অন্যান্য প্রচারণা প্রতিষ্ঠান গুলোর সাথে ভাগাভাগি করে নিতো, এর মধ্যে অনেক ছোটখাটো প্রচারণাও থাকতো যারা এনডাব্লিউএ'র ছায়াতলে থেকে নিজেদের মধ্যে ম্যাচের আয়োজন করতো।
বড় প্রচারণা গুলোর অধীনে কুস্তিগীরদের একটি পুরো দল থাকে যারা তাদের চুক্তিতে স্বাক্ষর করে তাদের অধীনে কুস্তি করে। ছোট এবং স্বাধীন প্রচারণায় থাকে অল্প কিছু সংখ্যক চুক্তিভুক্ত কুস্তিগীর এবং ফ্রি এজেন্টরা৷ যারা যেকোনো অর্থের বিনিময়ে বিভিন্ন প্রচারণার হয়ে কুস্তি করে থাকে।
গৈলা মডেল মাধ্যমিক বিদ্যালয়
গৈলা মডেল মাধ্যমিক বিদ্যালয় বাংলাদেশের একটি প্রাচীন মাধ্যমিক স্তরের শিক্ষা প্রতিষ্ঠান। বরিশালের আগৈলঝাড়া উপজেলার গৈলাতে এটি অবস্থিত। ব্রিটিশ আমলে ১৮৯৩ সালে গৈলা হাই ইংলিশ স্কুল নামে বিদ্যালয়টি প্রতিষ্ঠিত হয়। ২০০৮ সালে গৈলা মাধ্যমিক বিদ্যালয়টি মডেল হাইস্কুলে রূপান্তরিত হয়। বর্তমানে এখানে ষষ্ঠ থেকে দশম শ্রেণীতে পাঠদান করা হয়।
ইতিহাস
১৮৯৩ সালের ২৩ জানুয়ারি আগৈলঝাড়ার ফুলশ্রী গ্রামের শিক্ষানুরাগী কৈলাশ চন্দ্র সেন নিজ অঞ্চলে শিক্ষা বিস্তারের লক্ষ্যে বিদ্যালয়টি প্রতিষ্ঠা করেন। জানা যায়, তিনি শিক্ষাজীবনে বিএ সম্পন্ন করে সরকারি ম্যাজিস্ট্রেটের চাকরি পেয়েছিলেন, কিন্তু নিজ অঞ্চলের শিক্ষার গুরুত্বের কথা ভেবে উচ্চপদস্থ সরকারি চাকরি ছেড়ে প্রধান শিক্ষকের দায়িত্ব গ্রহণ করেন ও দীর্ঘ ৩৭ বছর বিদ্যালয় পরিচালনার পরে অবসর নেন। তিনি প্রথমে গৈলা কালুপাড়া গ্রামের ঐতিহ্যবাহী দাসের বাড়িতে বিদ্যালয়ের কার্যক্রম শুরু করেন। প্রতিষ্ঠাকালে বিদ্যালয়ের শিক্ষার্থী ছিল ৩৬০ জন। পরবর্তী সময়ে দ্রুত শিক্ষার্থী বৃদ্ধি পাওয়ায় দাসের বাড়ির সম্পত্তির ওপরেই বর্তমান স্থানে স্কুলটি স্থানান্তর করা হয়। বর্তমানে গৌরনদী-গোপালগঞ্জ সড়কের পার্শ্ববর্তী আগৈলঝাড়ায় গৈলা নামক স্থানে বিদ্যালয়টির অবস্থান। বিদ্যালয়টি গৌরনদী-আগৈলঝাড়া অঞ্চলের সর্বপ্রথম মাধ্যমিক পর্যায়ের স্কুল। বিদ্যালয়ের পাশে রয়েছে হিজলী বন্দিশিবিরে ব্রিটিশ পুলিশের গুলিতে নিহত তারক সেনের স্মৃতিসৌধ ও ১৯৭১ সালে মুক্তিযুদ্ধকালীন সময়ে দক্ষিণাঞ্চলে সড়কপথে সর্বপ্রথম সম্মুখযুদ্ধে নিহত শহীদ সিপাহী আলাউদ্দিন ওরফে আলা বক্সের সমাধি।
১৯৯৩ সালে গৈলা মাধ্যমিক বিদ্যালয়ের শতবর্ষ পূর্তি উপলক্ষে প্রাক্তন শিক্ষার্থীরা নিজেদের অর্থায়নে ১৬০০ বর্গফুট আয়তনের ‘শতবর্ষ ভবন’ গড়ে তোলেন। পরবর্তীতে ২০০৮ সালে বিদ্যালয়টি মডেল হাইস্কুলে রূপান্তরিত হয় ও গৈলা মডেল মাধ্যমিক বিদ্যালয় নামকরণ করা হয়। ২০১২ সালে বিদ্যালয়টি ১২০ বছর পূর্তি উপলক্ষে পূনর্মিলনী অনুষ্ঠান উদযাপিত হয়।
শিক্ষা কার্যক্রম
বিদ্যালয়টিতে ষষ্ঠ থেকে দশম শ্রেণী পর্যন্ত পাঠদান করা হয়। প্রতিটি শ্রেণীতে একজন ক্লাস শিক্ষক থাকে। বর্তমানে বিদ্যালয়টিতে প্রায় দেড় হাজার ছাত্র-ছাত্রী পড়াশোনা করছে। তাদের পাঠদানের জন্য মোট ৩৭ জন শিক্ষক-শিক্ষিকা ও কর্মচারী নিয়োজিত রয়েছেন।
মুহম্মদ শফিকুর রহমান
জন্ম ও শিক্ষাজীবন
সাংবাদিক শফিকুর রহমানের পৈত্রিক বাড়ি চাঁদপুর জেলার ফরিদগঞ্জ উপজেলার বালিথুবা গ্রামের মিয়াজী বাড়ি। তার বাবার নাম মৌলভী আবদুল হামিদ আর মায়ের নাম আয়েশা খাতুন। তিনি তার শিক্ষাজীবন শুরু করেন প্রথম মাদ্রাসা থেকে। একাধারে মাদ্রাসা, স্কুল, কলেজ ও বিশ্ববিদ্যালয়ে তিনি শিক্ষা লাভ করেন। তিনি প্রথমে ফরিদগঞ্জ মজিদিয়া কামিল মাদ্রাসা থেকে ১৯৬৫ সালে কামিল হাদিস বিষয়ে (ডিগ্রী) লাভ করেন। তারপর ১৯৬৭ সালে চাঁদপুর সরকারি কলেজ থেকে এইচএসসি পাশ করেন। তারপর ঢাকা বিশ্ববিদ্যালয় থেকে বাংলায় এমএ ডিগ্রী লাভ করেন ১৯৭১ সালে।
ফ্রস্ট ইলাস্ট্রেটেড
ফ্রস্ট ইলাস্ট্রেটেড ছিল যুক্তরাষ্ট্রের ইন্ডিয়ানার ফোর্ট ওয়েন থেকে প্রকাশিত একটি স্বাধীন সাপ্তাহিক সংবাদপত্র ছিল। পত্রিকাটি দেশটির "আফ্রিকান আমেরিকানদের সংবাদ ও দৃষ্টিভঙ্গি" প্রচার করতো। ১৯৬৮ সালে প্রতিষ্ঠিত, এটি ফোর্ট ওয়েনের প্রাচীনতম সাপ্তাহিক সংবাদপত্র ছিল। ফ্রস্ট ইলাস্ট্রেটেড ন্যাশনাল নিউজপেপার অ্যাসোসিয়েশন, দ্য ন্যাশনাল নিউজপেপার পাবলিশার্স অ্যাসোসিয়েশন, এবং হুশিয়ার স্টেট পাবলিশার্স অ্যাসোসিয়েশন এবং গ্রেটার ফোর্ট ওয়েন চেম্বার অফ কমার্সের সদস্য ছিল।
১৯৬৮ সালে প্রতিষ্ঠিত, ফ্রস্ট ইলাস্টট্রেডের তিনটি প্রতিযোগী সাময়িকী ছিল যারা ফোর্ট ওয়েনের সংখ্যালঘু সম্প্রদায়ের জন্য কাজ করেছিল। ফ্রস্ট ইলাস্ট্রেটেডের প্রকাশক এডওয়ার্ড স্মিথের মতে, কাগজটি স্থিরচিত্র সংযোজনের মাধ্যমে নিজেকে আলাদা করেছে, নিজেকে একটি "সচিত্র" কাগজ হিসাবে বিপণন করেছে।
১৯৬৯ সালে, আফ্রিকান-আমেরিকান কার্টুনিস্ট রিচার্ড "গ্রাস" গ্রীন ফ্রস্ট ইলাস্ট্রেটেডের জন্য লস্ট ফ্যামিলি (Lost Family) আঁকেন।
ফ্রস্ট ইলাস্ট্রেটেডের সর্বশেষ সংখ্যাটি অক্টোবর ১১-২৪, ২০১৭-এর সপ্তাহ'র খবর নিয়ে প্রকাশিত হয়েছিল। এটির প্রধান পাতার গল্পটি ছিল ফোর্ট ওয়েনের লুথারিয়ান হাসপাতালের নতুন নির্বাহী কর্তা সম্পর্কে।
ডেনিস গ্যামসি
ডেনিস গ্যামসি (Dennis Gamsy; জন্ম: ১৭ ফেব্রুয়ারি, ১৯৪০) নাটালের গ্ল্যানউড এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৭০ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ উইকেট-রক্ষক-ব্যাটসম্যান হিসেবে খেলতেন। ডানহাতে ব্যাটিংয়ে পারদর্শী ছিলেন তিনি।
প্রথম-শ্রেণীর ক্রিকেট
১৯৫৮-৫৯ মৌসুম থেকে ১৯৭২-৭৩ মৌসুম পর্যন্ত ডেনিস গ্যামসি’র প্রথম-শ্রেণীর খেলোয়াড়ী জীবন চলমান ছিল। সবটুকু সময়ই নাটাল দলের পক্ষে খেলেছিলেন।
দূর্ভাগ্যজনকভাবে ডেনিস গ্যামসি’র দক্ষিণ আফ্রিকা দলে অংশগ্রহণ শুভ হয়নি। অংশগ্রহণের পরপরই দক্ষিণ আফ্রিকা দল আন্তর্জাতিক পর্যায়ে নিষেধাজ্ঞার কবলে পড়ে। চমৎকার উইকেট-রক্ষক হিসেবে আবির্ভূত হয়েছিলেন। ১৯ বছর বয়সে প্রথম-শ্রেণীর ক্রিকেটে তার অভিষেক ঘটে। অভিষেক খেলায় আট ক্যাচ ও একটি স্ট্যাম্পিং করেছিলেন। এর পরপরই নিজেকে নাটালের প্রথম পছন্দের উইকেট-রক্ষক হিসেবে পরিচিতি ঘটান।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ডেনিস গ্যামসি। ২২ জানুয়ারি, ১৯৭০ তারিখে কেপ টাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ৫ ফেব্রুয়ারি, ১৯৭০ তারিখে ডারবানে একই দলের বিপক্ষে সর্বশেষ টেস্টে অংশ নেন তিনি।
খেলার সংখ্যা কম থাকায় আন্তর্জাতিক অঙ্গনে তার অংশগ্রহণ কম ছিল। এছাড়াও, ডেনিস লিন্ডসে’র উপস্থিতি থাকা সত্ত্বেও ১৯৬৫ সালে দক্ষিণ আফ্রিকা দলের সাথে ইংল্যান্ড গমনের সুযোগ পান। অবশেষে, ১৯৬৯-৭০ মৌসুমে বিল লরি’র নেতৃত্বাধীন অস্ট্রেলিয়ার বিপক্ষে সিরিজের প্রথম দুই টেস্ট খেলেন। তবে, ডেনিস লিন্ডসেকে অগ্রাধিকার দেয়ায় তাকে এ স্থান ত্যাগ করতে হয়।
পরবর্তী তিন মৌসুম কয়েকটি খেলায় অংশ নিয়েছিলেন। এরপর, তিনি খেলার জগৎকে বিদেয় জানান। বর্ণবাদের বিপক্ষে অবস্থান নেন ও জোড়ালো ভূমিকা রাখেন।
অবসর
১৯৭০ সালে প্রথমদিকে দক্ষিণ আফ্রিকান ক্রিকেটারদের অন্যতম হিসেবে মিশ্র ক্রীড়া আয়োজনের স্বপক্ষে জোড়ালো ভূমিকা পালন করেছিলেন। এর অল্প কিছুদিন পর দক্ষিণ আফ্রিকা ক্রিকেট ক্লাব গঠন করেন। এ ক্লাবটি দক্ষিণ আফ্রিকার অন্যতম প্রথম মিশ্র বর্ণ নিয়ে গঠিত দল।
আবুল ফতেহ
আবুল ফতেহ (১৬ মে, ১৯২৪ - ৪ ডিসেম্বর, ২০১০) ছিলেন একজন বাংলাদেশী কূটনীতিবিদ, রাজনীতিবিদ ও সুফি। তিনি দ্বিতীয় বিশ্বযুদ্ধ পরবর্তীকালীন দক্ষিণ এশিয়ার কূটনীতির জনকদের মধ্যে অন্যতম। তিনি পাকিস্তানের পররাষ্ট্র সার্ভিস একাডেমির প্রতিষ্ঠাতা পরিচালক এবং ১৯৭১ সালে বাংলাদেশের স্বাধীনতার পরে বাংলাদেশের প্রথম পররাষ্ট্র সচিব।
পাকিস্তানি কূটনীতিক
ফতেহ যশোরের মাইকেল মধুসূদন দত্ত কলেজে কয়েক মাস এবং পরে সিলেটের বৃন্দাবন কলেজে ইংরেজি সাহিত্য বিষয়ে শিক্ষকতা করেন। বৃন্দাবন কলেজে শিক্ষকতা করার সময় ১৯৪৮ সালে তিনি পাকিস্তানের প্রথম সিভিল সার্ভিস পরীক্ষায় অংশগ্রহণ করেন এবং ১৯৪৯ সালে পাকিস্তান ফরেন সার্ভিসে যোগদান করে করাচি চলে যান। লন্ডনে প্রশিক্ষণের জন্য গিয়ে তিনি লন্ডন স্কুল অফ ইকনোমিক্স থেকে বিশেষ কোর্স গ্রহণ করেন এবং ১৯৫০ সালে প্যারিসে তার প্রশিক্ষণ সম্পন্ন করেন। করাচি থেকে ফিরে এসে কিছুদিন পর তাকে পাকিস্তান এম্বাসির তৃতীয় সচিব হিসেবে প্যারিসে পাঠানো হয়।
যুদ্ধকালীন সময়
১৯৭১ সালের মার্চে পাকিস্তানি সেনাবাহিনীর হামলার পর তিনি তার বিশ্ববিদ্যালয়ের হলের বন্ধু যুদ্ধকালীন সময়ের বাংলাদেশের অস্থায়ী রাষ্ট্রপতি সৈয়দ নজরুল ইসলামের একটি পত্র পান, যেখানে তাকে যুদ্ধ অংশগ্রহণ করার আহ্বান করা হয়। একই সময়ে ১৯৭১ সালের জুলাই মাসে তাকে পাকিস্তান পররাষ্ট্র মন্ত্রণালয় থেকে তেহরানে পাকিস্তানি রাষ্ট্রদূতদের একটি সম্মেলনে যাওয়ার জন্য ডাকা হয়। তিনি অফিসের গাড়ি নিয়ে তেহরানে যাওয়ার জন্য রওনা হন। তিনি এবং তার গাড়ি চালক ইরাক-ইরানের সীমান্তের কাছাকাছি চলে যাওয়ার পরে তিনি বুকে ব্যথার ভান করে ফিরে আসেন। পরের দিন তিনি বিমানে করে চলে যাবেন বলে চালককে বিদায় করে দেন। সেই রাতে তিনি তার স্ত্রী ও সন্তানদের নিয়ে কুয়েতের সীমান্তে পালিয়ে যান এবং সেখান থেকে স্থানীয় ভারতীয় এম্বাসির অফিসারদের সহযোগিতায় তিনি লন্ডন চলে যান। ফতেহর পালিয়ে যাওয়ার ঘটনা ইসলামাবাদে সেনা দপ্তরে ছড়িয়ে পড়ে এবং পরে এই ঘটনাকে "জেমস বন্ডের মত ঠাণ্ডা মাথার রোমাঞ্চ" হিসেবে বিবৃত হয়।
বাংলাদেশী রাষ্ট্রদূত
ফতেহ প্যারিসে প্রথম বাংলাদেশী রাষ্ট্রদূত হিসেবে দায়িত্বগ্রহণ করেন এবং ১৯৭২ থেকে ১৯৭৬ সাল পর্যন্ত এই পদে নিযুক্ত ছিলেন। এর পূর্বে তিনি আফ্রিকার বিভিন্ন দেশে যান এবং সেসব দেশের সরকারদের বাংলাদেশের স্বাধীনতা স্বীকৃতি প্রদানের জন্য অনুরোধ করেন। ১৯৭৩ সালে তিনি লুয়াস্কায় অনুষ্ঠিত কমনওয়েলথ সম্মেলনে বাংলাদেশের প্রতিনিধিত্ব করেন। ১৯৭৫ সালে তিনি মরক্কো সফরে যান এবং বাংলাদেশে ফসফেট স্বল্পতার বিষয় উত্থাপন করেন ও বাংলাদেশের জন্য ফসফেটের শিপমেন্ট মঞ্জুর করান।
অবসর
আবুল ফতেহ ১৯৮২ সালে অবসর গ্রহণ করেন। অবসরের পরে দশ বছর তিনি সস্ত্রীক ঢাকায় বাস করার পর লন্ডনে তার সন্তানদের কাছে চলে যান।
পরিকল্পনা কমিশন (ভারত)
পরিকল্পনা কমিশন বা প্ল্যানিং কমিশন ভারত সরকারের একটি প্রতিষ্ঠান৷ এই প্রতিষ্ঠান ছিল যা বিভিন্ন কার্যক্রমে ভারতের পঞ্চবার্ষিক পরিকল্পনা প্রণয়ন করে। ২০১৪ সালে প্রথম স্বাধীনতা দিবসের ভাষণে প্রধানমন্ত্রী নরেন্দ্র মোদী পরিকল্পনা কমিশন ভেঙে দেওয়ার কথা ঘোষণা করেন। এরপর থেকে এটি নীতি আয়োগ নামে একটি নতুন প্রতিষ্ঠান দ্বারা প্রতিস্থাপিত হয়।
ইতিহাস
প্রাথমিক অর্থনৈতিক পরিকল্পনা, রাষ্ট্রের সার্বভৌম কর্তৃত্ব থেকে উদ্ভূত, ভারতে প্রথম ১৯৩৮ সালে কংগ্রেস সভাপতি নেতাজি সুভাষ চন্দ্র বসু, অতুল তিওয়ারি এবং জওহরলাল নেহেরু দ্বারা সূচনা করা হয়েছিল, যাদের মেঘনাদ সাহা একটি জাতীয় পরিকল্পনা কমিটি গঠন করতে রাজি করেছিলেন।
১৯৫১ সালে প্রথম পঞ্চবার্ষিকী পরিকল্পনা চালু করা হয়, যা মূলত কৃষি খাতের উন্নয়নের উপর দৃষ্টি নিবদ্ধ করে। ১৯৬৫ সালের আগে পরবর্তী দুটি পঞ্চবার্ষিকী পরিকল্পনা প্রণয়ন করা হয়েছিল যখন ভারত-পাকিস্তান সংঘাতের কারণে বিরতি ছিল। খরার পরপর দুই বছর, মুদ্রার অবমূল্যায়ন, দামের একটি সাধারণ বৃদ্ধি, এবং সম্পদের ক্ষয় পরিকল্পনা প্রক্রিয়াকে ব্যাহত করে এবং ১৯৬৬ থেকে ১৯৬৯ সালের মধ্যে তিনটি বার্ষিক পরিকল্পনার পরে, ১৯৬৯ সালে চতুর্থ পঞ্চবার্ষিক পরিকল্পনা শুরু হয়। কেন্দ্রে দ্রুত পরিবর্তনশীল রাজনৈতিক পরিস্থিতির কারণে অষ্টম পরিকল্পনাটি ১৯৯০ সালে শুরু হতে পারেনি, তাই ১৯৯০-৯১ এবং ১৯৯১-৯২ সালকে বার্ষিক পরিকল্পনা হিসাবে বিবেচনা করা হয়েছিল। কাঠামোগত সমন্বয় নীতি সূচনার পর অবশেষে ১৯৯২ সালে অষ্টম পরিকল্পনা চালু হয়। প্রথম আটটি পরিকল্পনার জন্য মৌলিক ও ভারী শিল্পে ব্যাপক বিনিয়োগের সাথে একটি ক্রমবর্ধমান পাবলিক সেক্টরের উপর জোর দেওয়া হয়েছিল, কিন্তু ১৯৯৭ সালে নবম পরিকল্পনা চালু হওয়ার পর থেকে, পাবলিক সেক্টরের উপর জোর দেওয়া কম স্পষ্ট হয়ে উঠেছে এবং সাধারণভাবে, দেশে পরিকল্পনার বর্তমান চিন্তাভাবনা, সাধারণভাবে, এটি ক্রমবর্ধমানভাবে একটি নির্দেশক প্রকৃতির হওয়া উচিত। ২০১৪ সালে, নরেন্দ্র মোদী সরকার পরিকল্পনা কমিশন বন্ধ করার সিদ্ধান্ত নেয়। ভারতের জনগণের বর্তমান চাহিদা এবং আকাঙ্ক্ষাকে আরও ভালভাবে উপস্থাপন করার জন্য এটি নবগঠিত নীতি আয়োগ দ্বারা প্রতিস্থাপিত হয়েছিল।
সংস্থা
সূচনা হওয়ার পর থেকে কমিশনের গঠনে উল্লেখযোগ্য পরিবর্তন হয়েছে। পদাধিকারী চেয়ারম্যান হিসাবে প্রধানমন্ত্রীর সাথে, কমিটিতে একজন মনোনীত ডেপুটি চেয়ারম্যান ছিলেন, যার পদমর্যাদা ছিল একজন পূর্ণ ক্যাবিনেট মন্ত্রী। কিছু গুরুত্বপূর্ণ পোর্টফোলিও সহ মন্ত্রিপরিষদ মন্ত্রীরা কমিশনের পদাধিকারবলে সদস্য হিসাবে কাজ করেছেন, আর পূর্ণকালীন সদস্যরা অর্থনীতি, শিল্প, বিজ্ঞান এবং সাধারণ প্রশাসনের মতো বিভিন্ন ক্ষেত্রে বিশেষজ্ঞ ছিলেন। কমিশনের পদাধিকারবলে অর্থমন্ত্রী, কৃষিমন্ত্রী, স্বরাষ্ট্রমন্ত্রী, স্বাস্থ্যমন্ত্রী, রাসায়নিক ও সার মন্ত্রী, তথ্যপ্রযুক্তিমন্ত্রী, আইনমন্ত্রী, মানবসম্পদ উন্নয়ন মন্ত্রী এবং পরিকল্পনা প্রতিমন্ত্রী ছিলেন। কমিশন তার বিভিন্ন বিভাগের মাধ্যমে কাজ করেছে, যার মধ্যে দুটি ধরনের ছিল:
কমিশনের বেশিরভাগ বিশেষজ্ঞ ছিলেন অর্থনীতিবিদ, কমিশনকে ইন্ডিয়ান ইকোনমিক সার্ভিসএর সবচেয়ে বড় নিয়োগকর্তা করে তোলে।
কার্যাবলী
সরকারের ১৯৫০ সালের রেজোলিউশনে বর্ণিত ভারতীয় পরিকল্পনা কমিশনের কার্যাবলী নিম্নরূপ:
নরওয়েজীয় নোবেল কমিটি
নরওয়েজীয় নোবেল কমিটি (Den norske Nobelkomité) প্রতি বছর শান্তিতে নোবেল পুরস্কার বিজয়ী নির্বাচন করে থাকে, সুয়েডীয় শিল্পপতি আলফ্রেড নোবেল-এর এস্টেট পক্ষে, নোবেলের উইলের নির্দেশাবলীর উপর ভিত্তি করে।
এর পাঁচ সদস্য নরওয়েজীয় সংসদ কর্তৃক নিযুক্ত করা হয়, যা বর্তমানে এর রাজনৈতিক স্বভাব সামান্যই প্রতিনিধিত্ব করে। আলফ্রেড নোবেল তার উইলে নরওয়েজীয় সংসদকে শান্তিতে নোবেল পুরস্কার বিজয়ী নির্বাচন করার দায়িত্ব অর্পণ করেছিলেন। সেসময় নরওয়ে এবং সুইডেন একই দেশ ছিলো ইউনিয়নের মাধ্যমে। নরওয়েজীয় সংসদ কর্তৃক নিযুক্ত হওয়া সত্ত্বেও, এই কমিটি একটি আলাদা অংশ একটি বেসরকারি পুরস্কার প্রদানের জন্য। সাম্প্রতিক দশকে, বেশিরভাগ কমিটির সদস্য অবসরপ্রাপ্ত রাজনীতিবিদ।
কমিটির সচিবালয় নরওয়েজীয় নোবেল ইনস্টিটিউটে, এর দ্বারা কমিটি সহায়তা পায়, এখানেই কমিটি বৈঠক হয় এবং বিজয়ীর নাম ঘোষিত হয়। যদিও পুরস্কার বিতরণী অনুষ্ঠান ১৯৯০ সাল থেকে অসলো সিটি হলে অনুষ্ঠিত হচ্ছে।
কার্ল রেকেম্যান
কার্ল গ্রে রেকেম্যান, ওএএম (Carl Rackemann; জন্ম: ৩ জুন, ১৯৬০) কুইন্সল্যান্ডের ওন্দাই এলাকায় জন্মগ্রহণকালী সাবেক অস্ট্রেলীয় আন্তর্জাতিক ক্রিকেটার। ঘরোয়া প্রথম-শ্রেণীর ক্রিকেটে তিনি কুইন্সল্যান্ডের পক্ষে খেলতেন। ১৯৭৯-৮০ থেকে ১৯৯৫-৯৬ সময়কাল পর্যন্ত অস্ট্রেলিয়া ক্রিকেট দলের অন্যতম সদস্য হিসেবে টেস্ট ও একদিনের আন্তর্জাতিকে অংশ নিয়েছেন। মক্কা ডাকনামে পরিচিত কার্ল রেকেম্যান দলে মূলতঃ ফাস্ট বোলার ছিলেন।
খেলোয়াড়ী জীবন
স্বভাবজাত ফাস্ট বোলার র‌েকেম্যানের টেস্ট ক্রিকেটে অভিষেক ঘটে ১৯৮২ সালে। ব্রিসবেনের গাব্বায় অনুষ্ঠিত ইংল্যান্ড দলের বিপক্ষে খেলার পর থেকে ধারাবাহিকভাবে জাতীয় দলের সদস্য ছিলেন। টেস্টের তুলনায় একদিনের ক্রিকেটের আন্তর্জাতিক খেলাতেই তার অংশগ্রহণ বেশি ছিল। এ ধারা ১৯৮৫ সাল পর্যন্ত অব্যাহত ছিল। ১৯৮৪-৮৫ মৌসুমে ভারত সফরে দলের শীর্ষসারির উইকেট সংগ্রাহক ছিলেন তিনি।
১৯৮৫-৮৬ ও ১৯৮৬-৮৭ মৌসুমে দক্ষিণ আফ্রিকায় বিদ্রোহী দলের সফরে তিনি চুক্তিবদ্ধ হন। এরফলে তিনি জাতীয় দলে খেলা থেকে বঞ্চিত হন।
বোলিংয়ে সাফল্য পেলেও তিনি দূর্বলমানের ব্যাটসম্যান হিসেবে পরিচিত ছিলেন। সমগ্র খেলোয়াড়ী জীবনে টেস্টের ১৪ ইনিংসে ব্যাটিং করে তিনি মাত্র ৫৩ রান সংগ্রহ করতে সক্ষমতা দেখান। তন্মধ্যে তার সর্বোচ্চ রান ছিল ১৫।
ঘরোয়া ক্রিকেট
কুইন্সল্যান্ডের ক্রিকেটে তিনি সর্বমোট ৪২৫ উইকেট পান যা পরবর্তীতে তার গড়া এ রেকর্ড মাইকেল কাসপ্রোভিচ ভেঙ্গে ফেলেন। ১৯৯৪-৯৫ মৌসুমে শেফিল্ড শিল্ডের ফাইনালে তার শেষ খেলায় অংশগ্রহণ করেন। কুইন্সল্যান্ড ঐ খেলায় জয়ী হয়ে প্রথমবারের মতো শেফিল্ড শিল্ড জয় করে। এরফলে চার-চারবার চূড়ান্ত খেলায় অংশ নিয়ে পরাজিত হবার পর কুইন্সল্যান্ডকে পরাজয়ের বৃত্ত থেকে বের করতে সক্ষম হন।
১৯৯৫ মৌসুমে সারে দলের পক্ষে ইংরেজ কাউন্টি ক্রিকেটে অংশ নেন। ওয়েস্ট ইন্ডিজ সফরে ফাস্ট বোলারদের আঘাতজনিত সমস্যায় জর্জরিত অস্ট্রেলীয় দলকে সংক্ষিপ্তকালের জন্য ডাক পেয়েছিলেন।
অবসর
খেলোয়াড়ী জীবন থেকে অবসর নিয়ে ২০০০ সাল থেকে দুই বছরের জন্য তিনি জিম্বাবুয়ে জাতীয় ক্রিকেট দলে কোচের দায়িত্ব পালন করেন। পরবর্তীতে কুইন্সল্যান্ডের ফিরে খামার দেখাশোনাসহ নৈশবক্তা হিসেবে রয়েছেন। লন্ডনে অস্ট্রেলিয়া ক্রিকেট দলরূপে পরিচিত ‘কার্ল র‌েকেম্যান অল স্টার্স দলের’ উদ্যোক্তার দায়িত্বে রয়েছেন কার্ল রেকেম্যান।
রাজনৈতিক জীবন
সেপ্টেম্বর, ২০১১ সালে অনুষ্ঠিত কুইন্সল্যান্ড রাজ্য নির্বাচনে ক্যাটার্স অস্ট্রেলিয়ান পার্টির প্রার্থী হবার কথা ঘোষণা করেন। নানাঙ্গোর ইলেক্টোরাল ডিস্ট্রিক্টের ঐ নির্বাচনে তিনি অবশ্য জয়লাভ করতে পারেননি।
জমাট বোনা কাপড়
জমাট বোনা কাপড় বলতে তাপ, আর্দ্রতা ও যান্ত্রিক চাপ প্রয়োগের মাধ্যমে কিছু বিশেষ ধরনের তন্তুময় উপাদানের তন্তুগুলিকে জট পাকিয়ে পরস্পর বিজড়িত করে জমাট বাঁধিয়ে বানানো কাপড়কে বোঝায়। ভেড়ার পশম, পশুর মোটা লোম এবং কিছু নির্দিষ্ট কেশতন্তু যথাযথ শর্তাধীনে জট পাকিয়ে যায়, কেননা এগুলির কাঠামোগুলি বিশেষ ধরনের এবং এগুলির উচ্চমাত্রায় কোঁকড়ানো বা কুঞ্চিত হবার প্রবৃত্তি বিদ্যমান। ভেড়ার পশম অন্য ধরনের তন্তুর সাথে মিশিয়েও জমাট বয়ন করা যেতে পারে। আবদ্ধ কাপড়ের মত জমাট বোনা কাপড় উৎপাদনের সময় কোনও আঠালো পদার্থের প্রয়োজন হয় না। প্রাকৃতিক তন্তু ছাড়াও কৃত্রিম তন্তু যেমন পেট্রোলিয়াম-ভিত্তিক অ্যাক্রিলিক, অ্যাক্রলোনাইট্রাইল কিংবা কাঠের মণ্ডভিত্তিক রেয়ন তন্তু দিয়েও জমাট বোনা কাপড় তৈরি করা হতে পারে। মিশ্রিত তন্তুর জমাট বোনা কাপড়ও বিরল নয়।
পশম বা তুলা থেকে তাঁতে বোনা কাপড়গুলিকে পরবর্তীতে জমাট বোনা হতে পারে, যার ফলে এগুলি আরও পুরু ও ঘনবিন্যস্ত হয়। এই ধরনের কাপড়কে তাঁতে বোনা জমাট কাপড় বলে। এগুলি প্রকৃত জমাট বোনা কাপড়ের মতোই দেখতে হয় এবং বহুক্ষেত্রে একই উদ্দেশ্যে ব্যবহার করা যায়।
প্রাকৃতিক তন্তু থেকে জমাট বোনা কাপড়ের বিশেষ বৈশিষ্ট্যের কারণে এটিকে বহু বিভিন্ন উদ্দেশ্যে ব্যবহার করা যায়। এটি অগ্নিনিরোধক ও নিজ থেকেই নিভে যায়; এটি কম্পন কমিয়ে শব্দ বা ধ্বনি শোষণ করতে পারে; এছাড়া এটি ভেজা অনুভূত না হয়েই উচ্চ পরিমাণে তরল ধারণ করতে পারে।
জমাট বোনা কাপড় টুপিনির্মাণ শিল্পে ব্যাপকভাবে ব্যবহৃত হয়। এছাড়া এগুলি পায়ের চটি বা চপ্পল বানাতে কিংবা পোশাক-পরিচ্ছদ, পর্দা-ঝালরের ক্ষেত্রে অভিনব কাপড় হিসেবেও ব্যবহৃত হয়ে থাকে। শিল্পখাতে অন্তরণ, মোড়কজাতকরণ ও পালিশের কাজে এগুলি ব্যবহার করা হয়। কাগজ শিল্পে ভেজা কাগজ পরিবহনের জন্য একটি বিশেষ উদ্দেশ্যে নির্মিত জমাট বোনা কাপড় ব্যবহার করা হয়।
আদিল বেগ
আদিল বেগ (জন্ম ১৪ ফেব্রুয়ারি, ১৯৮৩) একজন পাকিস্তানি সাঁতারু। তিনি ২০০৮ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
বিশ্ব হিমায়ন দিবস
বিশ্ব হিমায়ন দিবস হল ইংল্যান্ডের ডার্বিশায়ারে বিশ্ব হিমায়ন দিবস সচিবালয় কর্তৃক প্রতিষ্ঠিত একটি আন্তর্জাতিক দিবস। প্রতি বছর ২৬ জুন অনুষ্ঠিত হয়, এটি দৈনন্দিন জীবনে হিমায়ন প্রযুক্তির গুরুত্ব সম্পর্কে সচেতনতা বাড়াতে এবং রেফ্রিজারেশন, এয়ার-কন্ডিশনিং এবং হিট-পাম্প সেক্টরের প্রোফাইল বাড়াতে তৈরি করা হয়। ১৮২৪ সালের জুন মাসে লর্ড কেলভিনের জন্ম তারিখকে উদযাপনের জন্য এ দিনকে বেছে নেওয়া হয়।
নিরাপদ পানির উৎস থেকে দূরে থাকা পরিবারগুলিতে পানি সরবরাহ
চাইল্ড লেবার প্রোগ্রাম অফ অ্যাকশনের মত অনুসারে, এই কাজটিকে শুধুমাত্র শিশুশ্রম হিসেবে দেখা উচিত নয়, যেখানে শিশুশ্রম এমন একটি শব্দকে বোঝায় যা দিয়ে ধারণা হয় যে, কেউ কেউ শিশুদের দিয়ে সাধারন কিছু কাজ করিয়ে নিচ্ছে। গরীব পরিবারদের আসলে কত দূরে থেকে পানি আনতে হবে তার উপর খুব সামান্যই নিয়ন্ত্রন থাকে। এবং প্রায়ই তাদের শিশুদেরকে পানি টেনে আনতে বলা ছাড়া আর কোন বিকল্প থাকে না।
অতএব, দেশের অংশগ্রহণকারীরা বলছেন যে, পানি টেনে আনাকে বরং শিশু কাজের অগ্রাধিকার হিসেবে দেখা উচিত, এবং ২০০৮ সালের মধ্যে সমস্ত পরিবারে সরকারি কর্মসূচির মাধ্যমে পানি পৌঁছে দেওয়ার ব্যবস্থা করা উচিত।
এই ধরনের পরিবারগুলিতে পানি পৌঁছে দিয়ে, কিছু শিশুদের পানি সংগ্রহে যে অতি দীর্ঘ সময় অতিবাহিত হয় তা থেকে পরিত্রান পেতে পারে। যার ফলে স্কুলে পড়াশোনা এবং অন্যান্য ক্রিয়াকলাপের জন্য তারা আরও বেশি সময় পেতে পারে। এর ফলে এ কাজের সঙ্গে জড়িত বিপদগুলোও হ্রাস পায়।
তদনুসারে, প্রোগ্রাম টুয়ার্ডস দ্য এলিমিনেশন অব দ্য ওয়রস ফর্মস অফ চাইল্ড লেবার (টিইসিএল) প্রোগ্রামটি, চাইল্ড লেবার প্রোগ্রাম অফ অ্যাকশনের সূচনা করে। ডায়নাকন ইঞ্জিনিয়ারিং এবং হিউম্যান সায়েন্সেস রিসার্চ কাউন্সিলকে পাইলট প্রকল্পগুলির গবেষণা এবং ডিজাইন শুরু করতে বলা হয় যেখানে দূরবর্তী এলাকায় জল সরবরাহস বিষয়টিও মূলধারায় যুক্ত করতে বলা হয়। সামগ্রিক প্রকল্পের উদ্দেশ্য হল ঘটনাটি তদন্ত করা, পাইলট প্রকল্প ডিজাইন এবং পরিচালনা করা এবং এই ধরনের এলাকায় পানি সরবরাহে সহায়তা করার জন্য নীতি তৈরি এবং বাস্তবায়ন করা।
পর্যায় ১: গবেষণা এবং নকশা
এই পাইলট প্রকল্পের গবেষণা এবং নকশা তৈরীর পর্যায়ে তিনটি প্রক্রিয়া রয়েছে:
পর্যায় ২: পাইলট প্রকল্প বাস্তবায়ন
পরিকল্পনা করা হয়েছে যে, ২০০৫ সালের আগস্ট মাসের কাছাকাছি সময় থেকে প্রারম্ভিক (বেসলাইন) অধ্যয়ন করা হয়েছে এমন দুটি সাইটে পাইলট প্রকল্প চলবে।
পর্যায় ৩: নীতি উন্নয়ন ও বাস্তবায়ন
পাইলট নকশা তৈরী এবং প্রকল্প বাস্তবায়নের পর্যায়ে নীতি তৈরি করা হবে। তৃতীয় পর্যায়ে একটি প্রক্রিয়ার মাধ্যমে মূল বাস্তবায়নকারী সংস্থাগুলি যেমন সংশ্লিষ্ট  সরকারি বিভাগগুলি বিবেচনার পর গুরুত্বপূর্ণ সুপারিশগুলি গ্রহণ করার জন্য তৈরী হতে পারে, তাদের জন্য বাজেটিং সহ পরিচালন ব্যবস্থাগুলি কার্যকর করবে। এই পর্যায়ে পাইলট প্রকল্প বন্ধ করা হবে, অথবা সরকারী বিভাগ, সংস্থা বা এনজিওদের কাছে হস্তান্তর করা হবে।
অংশগ্রহণকারী প্রতিষ্ঠান
নিম্নলিখিত প্রতিষ্ঠানগুলি প্রকল্পের সাথে জড়িত
আগরপুল নদী
আগরপুল বাংলাদেশের বরিশাল জেলায় অবস্থিত একটি নদী। নদীটির দৈর্ঘ্য ৮ কিলোমিটার।
গোলাঘর
গোলাঘর বা খারঘর(ইংরেজী ভাষা:Golaghar or Kharghar) হচ্ছে শিবসাগর শহরের ভিতর থাকা অন্যান্য পুরানো কীর্তিচিহ্নসমূহের ভিতর একটা উল্লেখযোগ্য ইটার ঘর। এখানে রাজবাড়ির গোলা-বারুদ,  অস্ত্র-শস্ত্র, বন্দুক-বরটোপ ইত্যাদি মজুত করে রাখা হত। স্বর্গদেও চক্রধ্বজ সিংহের (১৬৬৩-১৬৬৯) রাজত্বকালে এই ঘরটি নির্মাণ করা হয়েছিল।  এই খারঘরটি এখনও অক্ষত অবস্থাতেই আছে।
গোলাঘর আসামে অবস্থিত জাতীয় গুরুত্বপূর্ণ স্মৃতিচিহ্নসমূহের ভিতর অন্যতম। ভারত সরকারের পুরাতাত্ত্বিক বিভাগ এর দেখাশুনা করে।
গঠন
স্থাপত্য অনুসারে গোলাঘর আয়তাকার ছোট ঘর। পোড়ামাটির ইট দ্বারা নির্মিত গোলাঘরের চাল দুতরফা। গোলাঘরের দৈর্ঘ্য ২২.৮ মিটার এবং প্ৰস্থ ১১.৭ মিটার। বেড়ার প্ৰস্থ ২.১৫ মিটার। এখানে বাতাস চলাচলের জন্য বহু ঘূর্ণনশীল বড়ো বর্গাকার ফুটো আছে।
মালদ্বীপের অর্থনীতি
প্রাচীনকালে মালদ্বীপ কড়ি, নারকেলের ছোবড়ার দড়ি, শুকনো টুনা মাছ, অম্বর (মাভাহারু) এবং কোকো দে মের (তাভাকাসি) এর জন্য বিখ্যাত ছিল। মালদ্বীপে এই পণ্যগুলো ভর্তি করতে স্থানীয় ও বিদেশী বাণিজ্য জাহাজ ব্যবহৃত হতো এবং এগুলো অন্যান্য দেশে নিয়ে যাওয়া হতো। আজকাল, মালদ্বীপের মিশ্র অর্থনীতি পর্যটন, মাছ শিকার এবং শিপিং এর প্রধান কার্যক্রমের উপর ভিত্তি করে পরিচালিত হয়। পর্যটন মালদ্বীপের সবচেয়ে বড় শিল্প, যা জিডিপির ২৮% এবং বৈদেশিক বিনিময় প্রাপ্তির ৬০% এরও বেশি। এটি ১৯৮৯-এর দশকে মাথাপিছু বর্তমান জিডিপি ২৬৫% এবং ১৯৯০-এর দশকে আরও ১১৫% বৃদ্ধি করে। আমদানী কর ও পর্যটন সংক্রান্ত কর থেকে ৯০% পর্যন্ত সরকারি কর রাজস্ব অর্জিত হয়। মৎস্য শিকার মালদ্বীপের দ্বিতীয় শীর্ষস্থানীয় শিল্প ক্ষেত্র। সরকার কর্তৃক ১৯৮৯ সালে অর্থনৈতিক সংস্কার কর্মসূচি উত্তোলিত কয়লা আমদানি এবং বেসরকারী খাতে কিছু রপ্তানি চালু করে। পরবর্তীতে, এটি আরো বিদেশী বিনিয়োগ অনুমোদন আইন প্রশস্ত করেছে। কৃষি এবং উৎপাদন অর্থনীতিতে একটি গৌণ ভূমিকা পালন করে, চাষযোগ্য জমির সীমিত প্রাপ্যতা এবং স্বদেশী শ্রমের অভাব দ্বারা এটি সীমাবদ্ধ। সবচেয়ে প্রধানতম খাবারগুলি আমদানি করা হয়। শিল্পজাত দ্রব্য ক্ষেত্রে মালদ্বীপে প্রধানত রয়েছে পোশাক উৎপাদন, নৌকা নির্মাণ, এবং হস্তশিল্প। এটি জিডিপির প্রায় ১৮%। মালদ্বীপের কর্তৃপক্ষ নিম্নভূমিতে ক্ষয় এবং সম্ভাব্য বৈশ্বিক উষ্ণতার প্রভাব সম্পর্কে উদ্বিগ্ন।
মালদ্বীপের ১,১৯০ টি দ্বীপের মধ্যে মাত্র ১৯৮টিতে মানুষ বসবাস করে। জনসংখ্যা সমগ্র দেশ জুড়ে ছড়িয়ে ছিটিয়ে রয়েছে, এবং জনসংখ্যার সবচেয়ে বড় ঘনত্ব হচ্ছে রাজধানী দ্বীপ মালেতে। পানীয় জল এবং আবাদী জমির সীমাবদ্ধতা, পাশাপাশি জনসংখ্যার অত্যধিক ভিড়ের সমস্যার মুখোমুখি হতে হয় মালেতে বসবাসকারী মানুষদের।
মালদ্বীপের অবকাঠামো উন্নয়ন প্রধানত পর্যটন শিল্প এবং এর পরিপূরক তৃণমূল খাত, পরিবহন, বণ্টন, আবাসন, নির্মাণ, এবং সরকারের উপর নির্ভরশীল। পর্যটন শিল্পের ট্যাক্স অবকাঠামোতে চাঙ্গা হয়েছে এবং এটি কৃষি খাতে প্রযুক্তি উন্নত করতে ব্যবহার করা হয়।
সামষ্টিক-অর্থনৈতিক প্রবণতা
এটি মালদ্বীপীয় রুফিয়াহ মিলিয়ন সংখ্যায় আন্তর্জাতিক মুদ্রা তহবিলের হিসাব অনুযায়ী বাজার মূল্যে মালদ্বীপ এর মোট দেশজ উৎপাদন প্রবণতার একটি তালিকা
ক্রয় ক্ষমতার সামঞ্জস্যের তুলনার জন্য, মার্কিন ডলার শুধুমাত্র ১২.৮৫ রুফিয়াহ-এ বিনিময় হয়। ২০০৯ সালে ঘণ্টায় গড় বেতন ছিল ৪.১৫ ডলার।
সাম্প্রতিক বছরগুলোতে মালদ্বীপ তুলনামূলকভাবে কম মুদ্রাস্ফীতির সম্মুখীন হয়েছে। ১৯৮০-এর দশকে প্রকৃত জিডিপি প্রবৃদ্ধি প্রায় ১০% ছিল। এটির ১৯৯০ সালে একটি ব্যতিক্রমীভাবে ১৬.২% প্রবৃদ্ধি প্রসারিত হয়, ১৯৯৩ সালে ৪% কমে যায়, এবং, ১৯৯৫-২০০৪ দশক ধরে, প্রতি বছরে প্রকৃত জিডিপি প্রবৃদ্ধির গড় মাত্র ৭.৫%। ২০০৫-এ, সুনামির ফলে, জিডিপি প্রায় ৫.৫% সংকুচিত হয়ে যায়; তবে, অর্থনীতি ২০০৬ সালে ১৩% বৃদ্ধির সঙ্গে পুনরুদ্ধার হয়।
মালদ্বীপে ১৯৯৮ সাল থেকে $২০০ থেকে $২৬০ মিলিয়ন পরিসীমার একটি পণ্যদ্রব্য বাণিজ্য ঘাটতি চলমান রয়েছে। ১৯৯৯ সালের বাণিজ্য ঘাটতি ২৬২ মিলিয়ন ডলার থেকে কমে ২০০০ সালে ২৩৩ মিলিয়ন ডলারে নেমে এসেছিল। ২০০৪ সালে এটি ৪৪৪ মিলিয়ন ছিল।
মালদ্বীপে এবং মালদ্বীপ থেকে আন্তর্জাতিক নৌযান প্রধানত বেসরকারী খাতে পরিচালিত হয় যা কেবলমাত্র ন্যাশনাল ক্যারিয়ার, মালদ্বীপ শিপিং ম্যানেজমেন্ট লিমিটেড কর্তৃক পরিচালিত হয়।
বছরের পর বছর ধরে, মালদ্বীপ জাতিসংঘ উন্নয়ন কর্মসূচী, এশীয় উন্নয়ন ব্যাংক এবং বিশ্ব ব্যাংক সহ বহুজাতিক উন্নয়ন সংস্থাগুলির কাছ থেকে অর্থনৈতিক সহায়তা পেয়েছে। জাপান, ভারত, ইউরোপ, অস্ট্রেলিয়া, আরব দেশসমূহ (যেমন ইসলামী উন্নয়ন ব্যাংক এবং কুয়েত ফান্ড) সহ স্বতন্ত্র দাতাগণও অবদান রেখেছেন।
পর্যটন
২০০৭-এর হিসেবে, মালদ্বীপ পর্যটনের জন্য এটির প্রাকৃতিক সম্পদগুলোকে সফলভাবে উন্নীত করেছে। ছোট প্রবাল দ্বীপগুলোর সৌন্দর্য, অদূষিত সৈকত, নীল জল এবং সূর্যাস্ত বিশ্বব্যাপী পর্যটকদের আকৃষ্ট করে, যার ফলে বছরে প্রায় $৩২৫ মিলিয়ন ডলার অর্থ উপার্জিত হয়। তাত্ত্বিক ক্ষেত্রের পর্যটন ও অন্যান্য সেবা ২০০০ সালে জিডিপির ৩৩% পূরনে অবদান রাখে।
১৯৭২ সালে প্রথম রিসোর্ট প্রতিষ্ঠার পর থেকে ৮৪ টি দ্বীপ পর্যটন রিসোর্ট হিসেবে গড়ে উঠেছে, যার মোট ১৬ হাজার শয্যার মোট ক্ষমতা রয়েছে। মালদ্বীপে পর্যটকদের (প্রধানত ইউরোপ থেকে) সংখ্যা ১৯৭২-এ ১,১০০ থেকে বেড়ে ১৯৯৪ সালে ২৮০,০০০-এ পৌঁছে। ২০০০-এ, পর্যটক আগমন ৪৬৬,০০০ অতিক্রম করেছে। গড় আতিথেয়তার হার ৬৮%, ভ্রমণকারীরা গড়ে  ৮ দিন থাকে এবং প্রায় $৭৫৫ ডলার খরচ করে।
এটি রেকর্ড করা হয়েছে যে ১ মিলিয়নেরও বেশি পর্যটক ২০১৪ সালে দ্বীপগুলিতে ভ্রমণ করেছেন।
মৎস্য আহরণ
এই সেক্টরে প্রায় ২০% শ্রমিক বাহিনী কাজ করে এবং জিডিপিতে ১০% অবদান রাখে। জাল ব্যবহার করা অবৈধ হওয়ার কারণে সমস্ত মাছ শিকার লাইনের মাধ্যমে সম্পূর্ণ হয়। ২০০০ সসালে মৎস্য আহরণের পরিমাণ ছিল প্রায় ১১৯,০০০ মেট্রিক টন, যার অধিকাংশ ছিল স্কিপজ্যাক টুনা। প্রায় ৫০% মাছ রপ্তানি হয়, বিশেষত শ্রীলঙ্কা, জার্মানি, ইউকে, থাইল্যান্ড, জাপান ও সিঙ্গাপুরে। মাছের প্রায় ৪২% মাছ শুকনো বা ক্যান (ধাতুপাত্রে রক্ষিত) অবস্থায় থাকে এবং অন্য ৩১% হিমায়িত এবং অবশিষ্ট ১০% তাজা মাছ হিসেবে রপ্তানি করা হয়। ২০০০ সালে মাছের মোট রপ্তানি প্রায় ৪০ মিলিয়ন মার্কিন ডলারে পৌঁছেছিল। ধোনি নামের কিছু ছোট নৌকা দ্বারা এই মাছগুলো ধরা হয়। এই নৌকাগুলো বৈঠা নৌকা থেকে মোটরের নৌকায় রূপান্তরের পর থেকে, জেলে প্রতি বার্ষিক টুনা ধরা ১৯৮৩ সালে ১.৪ মেট্রিক টন থেকে ২০০২ সালে ১৫.২ মেট্রিক টনে বেড়েছে।
কৃষি
অনুর্বর মাটি এবং দ্বীপপুঞ্জে আবাদী জমির অভাবের কারণে কৃষিকাজ কেবল কয়েকটি জীবিকা ফসলের মধ্যে সীমাবদ্ধ, যেমন নারকেল, কলা, রুটিফুট, পেঁপে, আম, কর্দম, পান, মরিচ, মিষ্টি আলু এবং পেঁয়াজ। কৃষি জিডিপিতে প্রায় ৬% অবদান রাখে।
শিল্প
শিল্পখাত সেক্টর জিডিপিতে মাত্র ৭% অবদান রাখে। নৌকা নির্মাণ এবং হস্তশিল্প নিয়ে সনাতন শিল্প গঠিত, যেখান আধুনিক শিল্পে রয়েছে কয়েকটি টুনা প্রক্রিয়াজাতকারী কারখানা, পাঁচটি গার্মেন্ট কারখানা, একটি বোটলিং প্লান্ট, এবং রাজধানী মালেতে কয়েকটি এন্টারপ্রাইস পিভিসি পাইপ, সাবান, আসবাবপত্র, এবং খাদ্য পণ্য উৎপাদন করে। মালদ্বীপে কোনও পেটেন্ট আইন নেই।
আর্থিক
ব্যাংকিং শিল্প মালদ্বীপের ক্ষুদ্র আর্থিক খাতের উপর প্রভাব বিস্তার করে। দেশের সাতটি ব্যাংক মালদ্বীপের আর্থিক কর্তৃপক্ষ দ্বারা নিয়ন্ত্রিত হয়। মালদ্বীপে আয়, বিক্রয়, সম্পত্তির বা মূলধন-লাভের উপর কোন কর নেই, এবং এটিকে বিশ্বের সবচেয়ে সহজ কর কোড বলে মনে করা হয়। দ্য ট্যাক্স জাস্টিস নেটওয়ার্ক এটির ২০১১ আর্থিক গোপনীয়তা সূচকে মালদ্বীপকে ৯২ এর একটি গোপনীয়তা স্কোর প্রদান করেছে - যা সক্রিয়ভাবে তম দেশের বিষয়শ্রেণীতে সর্বোচ্চ স্কোর। যাইহোক, মালদ্বীপের ছোটোখাটো বাজার শেয়ার এটিকে সামগ্রিক ভরযুক্ত তালিকার নিচে কাছাকাছিতে রাখে।
শিপিং
১৯৯০ এর দশকের শুরুতে, অবকাঠামো উন্নয়নের জন্য মালে বন্দর এশিয়ান ডেভেলপমেন্ট ব্যাংকের কাছ থেকে ১০ মিলিয়ন পাউন্ডের ঋণ গ্রহণ করে। এডিবি মন্তব্য করেছে যে ১৯৯১ থেকে ২০১১ সাল পর্যন্ত, ঋণের কারণে, বন্দরের বার্ষিক পরিবাহিত মালের থ্রুপুট ২৭৩,০০০ টনের সমান। ২০১১-এ এই সংখ্যা ১ মিলিয়নে পৌঁছেছে। এডিবি এছাড়াও দক্ষতা বৃদ্ধির জন্য বন্দর কর্তৃপক্ষের কর্মীদের প্রশিক্ষণ প্রদান করে। এডিবি এবং মালদ্বীপ সরকার, একটি যৌথ রিপোর্টে বলেছে জাহাজ চলাচলের চারপাশে, "যেখানে ১৯৯১-এ সময় লাগতো ১০ দিন, যা ১৯৯৭-এ ৩.৮ দিনে পৌছায়, এবং ২০১৪-এ ২.৬ দিনে"।
অন্যান্য
মালদ্বীপের ঐতিহ্যগত অর্থনৈতিক কার্যক্রমগুলি যেমন মাদুর বয়ন, গয়না তৈরি, খাঁজ তৈরি এবং বার্ণিশের কাজ এখনও দেখা যায়।
পরিবেশগত উদ্বেগ
প্রবাল খনন (বিল্ডিং ও জুয়েলারী তৈরির জন্য ব্যবহৃত), বালি ড্রেজিং, কঠিন বর্জ্য দূষণ এবং নৌকা থেকে তেল ছিটকে পড়া এসবের কারণে প্রবাল প্রাচীর এবং সামুদ্রিক জীবনের উপর ক্রমবর্ধমান উদ্বেগ রয়েছে। বালি ও প্রবালের খনন প্রাকৃতিক প্রবাল প্রাচীরগুলো ধ্বংস করেছে যা একাধিক গুরুত্বপূর্ণ দ্বীপগুলিকে রক্ষা করেছিল, এখন সেগুলোকে অনেক সমর্থ করে তুলেছে। তাপের কারণে বৃহৎ প্রবাল অঞ্চল ধ্বংস হচ্ছে যা ক্রমবর্ধমান উদ্বেগের কারণ।
এপ্রিল ১৯৮৭-এ, সমুদ্রের উচু ঢেউ মালদ্বীপকে মুছে দেয়, মালে এবং নিকটবর্তী দ্বীপগুলির বেশির ভাগ প্লাবিত হওয়ার কারণে মালদ্বীপের কর্তৃপক্ষ বিশ্বব্যাপী জলবায়ু পরিবর্তনকে গুরুতরভাবে গ্রহণ করতে উৎসাহিত করেছিল। ২০০৩-এ INQUA রিচার্স খুজে পায় যে প্রকৃতপক্ষে মালদ্বীপের প্রকৃত সমুদ্রতলগুলি ১৯৭০-এর দশকে বাদ পড়েছিল এবং পরবর্তী শতাব্দীতে আবহাওয়ার পরিবর্তনের পূর্বাভাস পায়। দ্বীপে সন্দেহজনক হাঙ্গর মাছ ধরার উপরও উদ্বেগ রয়েছে। হাঙ্গর মাছ ধরা আইন দ্বারা নিষিদ্ধ করা হয়, কিন্তু এই আইনগুলি কার্যকর করা হয় না। সাম্প্রতিক বছরগুলিতে হাঙ্গরের সংখ্যা দ্রুত হ্রাস পেয়েছে।
এশীয় বাদামী মেঘ উত্তর ভারতীয় মহাসাগরের উপরে বায়ুমণ্ডলে ঘুরছে যা আরেকটি উদ্বেগের কারণ। গবেষণা প্রমাণ করে যে সূর্যের রোদ কমে যাওয়া এবং এ্যাসিড বৃষ্টি এই মেঘের থেকে ঘটছে।
শিক্ষায় বিনিয়োগ
শিক্ষার জন্য সরকারের ব্যয় ছিল ১৯৯৯ সালের বাজেটের ১৮%। গত এক দশকে সরকারি ও বেসরকারি উভয় স্কুলই অসাধারণ অগ্রগতি অর্জন করেছে। উপরন্তু, প্রাতিষ্ঠানিক প্রতিষ্ঠান আছে যা আনুষ্ঠানিক প্রশিক্ষণ ছাড়া কমিউনিটি-প্রদত্ত শিক্ষকদের দ্বারা পরিচালিত হয় যারা ধর্মীয় জ্ঞান ছাড়াও প্রাথমিক সংখ্যা এবং সাক্ষরতা দক্ষতা প্রদান করে। প্রথা অনুসারে মালদ্বীপে তিন বছর বা তার চেয়ে বেশি বয়সী শিশুরা মালদ্বীপের ঐতিহ্যবাহী বিদ্যালয়ে শিক্ষা গ্রহণ করত, যে বিদ্যালয়গুলো "এধুর্জ" নামে পরিচিত ছিল, সাধরনত একটি বড় কক্ষ অথবা গাছের ছায়ায় এসব বিদ্যালয় তাদের কার্যক্রম পরিচালনা করত।  শিশুরা এসব বিদ্যালয়ে সাধারণ পাটি গণিত, ধিবেহী ভাষা, সামান্য আরবি এবং কুরআন পাঠ করতে শিখত।  বর্তমানে এসব বেসরকারি বিদ্যালয়ের কোন অস্তিত্ব নেই, কেননা ১৯৮০ থেকে ১৯৯০ এর দশকে এসব বিদ্যালয়কে পশ্চিমা পদ্ধতির বিদ্যালয়ে রূপান্তরিত করা হয়েছে।
মালদ্বীপের প্রথম পশ্চিমা পদ্ধতির বিদ্যালয় হলো মাজিদিয়্যা বিদ্যালয়, ১৯২৭ সালে প্রতিষ্ঠিত একটি মাধ্যমিক বিদ্যালয়। এই বিদ্যালয়টি মুলত সহশিক্ষামুলক ছিল, কিন্তু ১৯৪৪ সালে একটি বালিকা মাধ্যমিক বিদ্যলয় প্রতিষ্ঠার প্রয়োজনীয়তা অনুভূত হয়, তাই আমিনিয়্যাহ বিদ্যালয় প্রতিষ্ঠা করা হয়।
ইউনেস্কোর শিক্ষাবিষয়ক উপদেষ্টাদের একটি গবেষণা অনুসারে মালদ্বীপ সরকার ৬ অক্টোবর ১৯৭৬ সালে শিক্ষাব্যবস্থা উন্নয়ন প্রকল্প শুরু করে। এই প্রকল্প শিক্ষাব্যবস্থার উন্নয়নের জন্য ব্যাপক কার্যক্রম চালু করে, তন্মধ্যে প্রাথমিক শিক্ষার বিস্তার, পাঠ্যক্রম উন্নয়ন, শিক্ষাবিষয়ক বেতার, বয়স্কদের জন্য কম্যুনিটি শিক্ষা কার্যক্রম এবং পাঠ্যপুস্তক উন্নয়ন ও মুদ্রণের ব্যবস্থা অন্যতম। এই প্রকল্পের আওতায় প্রথম বিদ্যালয় বা অ্যাটল ঈধাফুশিতে ১৯৭৮ সালের মার্চ মাসে প্রতিষ্ঠিত হয়। বিদ্যালয় নির্মাণ কার্যক্রম অব্যহত ছিল এবং পরবর্তীতে জাপানের প্রাথমিক বিদ্যালয় নির্মাণ প্রকল্প এই প্রকল্পের পরিপূরক হিসাবে কাজ করে। পাঠ্যক্রম উন্নয়ন কার্যক্রম ১৯৭৬ সালে শুরু হয়, এবং শিক্ষক প্রশিক্ষণ কার্যক্রম ১৯৭৭ সালে শুরু হয়। একই সময়ে অন্যান্য কর্মসূচি চালু করা হয় এবং ১৯৭০ থেকে ১৯৮০’র দশক পর্যন্ত অব্যহত থাকে, এই সময় শিক্ষা খাতে দশ বছরব্যাপী (১৯৮৬-১৯৯৬) মহাপরিকল্পনা গ্রহণ করা হয়। দ্বিতীয় মহাপরিকল্পনা গ্রহণ হয় ১৯৯৬-২০০৫ সাল পর্যন্ত।  এই হলো মালদ্বীপের শিক্ষাব্যবস্থা উন্নয়নের ভিত্তি, যা রাষ্ট্রপতি নাসিরের সরকার শুরু করে এবং রাষ্ট্রপতি গাইয়ুম তা চালু রাখেন।
২০০২ সালে রাষ্ট্রপতির কার্যালয় থেকে দাবি করা হয়, প্রাথমিক শিক্ষা বিশ্বমানে উন্নীত হয়েছে এবং সাক্ষরতার হার শতকরা ৯৮.৮২ ভাগে উন্নীত হয়েছে, যা ১৯৭৮ সালে ছিল মাত্র ৭০%। জন স্কুল শিক্ষার্থী ছিল, যা দেশটির মোট জনসংখ্যার ৪০%।
আধুনিক স্কুল সরকারি ও বেসরকারি উভয় বিভাগের দ্বারা পরিচালিত হয়, এগুলো একযোগে প্রাথমিক ও মাধ্যমিক শিক্ষা প্রদান করে। আধুনিক ইংরেজি মাধ্যমিক বিদ্যালয় ব্যবস্থার বিস্তৃতির কারণে, ঐতিহ্যবাহী পদ্ধতি ধীরে ধীরে উন্নত হচ্ছে। ১৯৯৮ সালের প্রথম দিকে, গ্রেড ৮, ৯ এবং ১০ এর জন্য শিক্ষা প্রদানের জন্য ৩০ টিরও বেশি দ্বীপের ব্যবস্থা ছিল। ১৬৪ টি দ্বীপে গ্রেড ৫, ৬, বা ৭ পর্যন্ত শিক্ষা প্রদান করা হয়েছে। কেবল মমালেতে ১১ ও ১২ গ্রেড শিক্ষাদানের জন্য বিদ্যালয় রয়েছে।
সাতটি পোস্ট-সেকেন্ডারি টেকনিক্যাল ট্রেনিং ইনস্টিটিউট যুবকদের চাহিদা অনুযায়ী দক্ষতা লাভের সুযোগ প্রদান করে। বিশ্বব্যাংক ইতিমধ্যে ২০০০-০৪ সালে শিক্ষার উন্নয়নের জন্য ১৭ মিলিয়ন ডলার দিয়েছে, এবং এই সময়ের মধ্যে মানব উন্নয়ন ও উচ্চ শিক্ষার জন্য আরো ১৫ মিলিয়ন ডলার বিনিয়োগের পরিকল্পনা করছে। ২০০১-০৩ সাল নাগাদ, এডিবি মালদ্বীপের মাধ্যমিক পর্যায়ের শিক্ষার উন্নয়নে সহায়তা করার পরিকল্পনা করেছিল।
দারিদ্র্য, আয় এবং লিঙ্গ বৈষম্য
মালদ্বীপ ২০১১ সালের হিসাবে মাত্র ১% দারিদ্র্যসীমার নিচে বসবাসকারী জনগণের অনুপাত হ্রাসের লক্ষ্যে তাদের সহস্রাব্দ উন্নয়ন লক্ষ্য (এমডিজি) সফলভাবে অর্জন করেছে। ক্ষুধা অবিদ্যমান, এইচআইভি-এর হার নিচে নেমে গেছে এবং ম্যালেরিয়া নির্মূল করা হয়েছে। এই অর্জন এবং প্রগতিশীল অর্থনৈতিক প্রবৃদ্ধি সত্ত্বেও, উন্নয়নমূলক সমস্যাগুলি রয়ে গেছে। বিশেষ করে, দেশের আয় এবং লিঙ্গ বৈষম্যতা মোকাবেলার প্রয়োজন। মালদ্বীপের উন্নয়ন প্রধানত রাজধানী মালেতে ঘটেছে; রাজধানীর বাইরে অবস্থিত দ্বীপপুঞ্জগুলি উচ্চ দারিদ্র্যের ঝুঁকি, প্রতি মাথাপিছু কম আয়, স্বল্প কর্মসংস্থান এবং সামাজিক পরিষেবার সীমিত প্রবেশের সম্মুখীন হচ্ছে। ১৯৯৭-১৯৯৮ সালে একটি দেশব্যাপী পারিবারিক আয় জরিপ দেখিয়েছে রাজধানী মালেতে গড় আয় পার্শ্ববর্তী দ্বীপপুঞ্জগুলির চেয়ে ৭৫% বেশি। মালদ্বীপের জিনি সহগ ০.৪১ এ দাঁড়িয়েছে।
দারিদ্র্য এবং আয় অসমতা
যে বিষয়গুলি মালদ্বীপকে দারিদ্র্যে পতিত করেছে বা অবশিষ্ট আছে সেগুলো হল:
বাইরের প্রবাল প্রাচীরগুলোতে সামাজিক সেবা এবং অবকাঠামোর ব্যবহারের অসুবিধা থেকে বোঝা যায় যে মালদ্বীপের দারিদ্র্য এবং আয় বৈষম্যের জন্য ভূগোল একটি প্রধান কারণ। রাজধানী থেকে দূরে দ্বীপগুলোতে, উৎপাদনের অভাব, মৎস্য সম্পদের অপর্যাপ্ত ব্যবহার, নিম্ন মানের শৃঙ্খল উন্নয়ন এবং ক্ষুদ্র ক্ষুদ্র উৎপাদনকারী ও উদ্যোক্তাদের জন্য অপর্যাপ্ত ঋণ ইত্যাদি সমস্যা লক্ষ্য করা যায়। ভূমি ও পানির সংকট, অনুন্নত চাষ পদ্ধতি এবং প্রবালপ্রাচীরে সহায়তা পরিষেবার অনুপস্থিতি এই অঞ্চলে কম উৎপাদন এবং কম আয়ের কারণ।
লিঙ্গ বৈষম্য
মালদ্বীপ এছাড়াও লিঙ্গ বৈষম্যের সম্মুখীন হয়। ২০০৭ সালের একটি দেশব্যাপী জরিপে, এটি পাওয়া গিয়েছিল যে ১৫-৩৯ বছরের মধ্যে প্রতি তিনজন মালদ্বীপের নারীর মধ্যে একজন পারিবারিক সহিংসতার শিকার হয়েছে। ২০০৫ সালে নারী শ্রমিকদের অংশগ্রহণের হার ১৯৭৮ সালের ৬০% থেকে ২০০৫-এ ৩৭% এ নেমে আসে। মালদ্বীপের দক্ষতার অভাব এবং মানব সম্পদ উন্নয়ন সীমাবদ্ধতার মুখোমুখি হওয়ার ফলে কম সংখ্যক নারীকে নিযুক্ত করা হয়।
বর্তমান প্রচেষ্টা
সরকার আয় এবং লিঙ্গ বৈষম্য এবং জাতিসংঘ উন্নয়ন কর্মসূচী (ইউএনডিপি) এর সাথে এই বিষয়গুলি স্বীকার করেছে, মালদ্বীপে এমন নীতিগুলি প্রয়োগ করা হয়েছে যা সরাসরি এই বিষয়গুলির মোকাবেলা করে। ২০১১ সালে রাষ্ট্রপতি নাশিদ বলেন, "দেশের উন্নয়নের জন্য সবচেয়ে গুরুত্বপূর্ণ সুবিধা হল তার মানুষ ... এবং যেহেতু যে কোনও দেশে জনসংখ্যার অর্ধেক নারী, নিশ্চিতভাবে তাদের পূর্ণ অংশগ্রহণ উন্নয়নের গতি বাড়িয়ে দেবে"।
ভগৎ কি কোঠি–তিরুচিরাপল্লী হামসফর এক্সপ্রেস
ভগৎ কি কোঠি–তিরুচিরাপল্লী হামসফর এক্সপ্রেস ভারতীয় রেলওয়ের একটি দ্রুতগতি সম্পন্ন সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা রাজস্থানের যোধপুরের নিকট অবস্থিত ভগৎ কি কোঠি রেলওয়ে স্টেশন এবং তামিলনাড়ুর তিরুচিরাপল্লী জংশন রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ১৪৮১৫/১৪৮১৬ ট্রেন নম্বরাঙ্কিত হয়ে পরিচালিত হচ্ছে। ট্রেনটি রাজস্থান, মধ্যপ্রদেশ, মহারাষ্ট্র, তেলেঙ্গানা, অন্ধ্রপ্রদেশ ও তামিলনাড়ুর মধ্যে চলাচল করে। প্রাথমিকভাবে এটি তাম্বরম–ভগৎ কি কোঠি হামসফর এক্সপ্রেস নামে চালু হয়। ২০২১ সালের ২১শে জুলাইয়ের পর একে সুপারফাস্ট এক্সপ্রেসের পরিষেবাযুক্ত করা হয় ও তাম্বরম থেকে বাড়িয়ে তিরুচিরাপল্লী করা হয় ও ভগৎ কি কোঠি–তিরুচিরাপল্লী হামসফর এক্সপ্রেস নামে চলে। তবে পুরাতন ভগৎ কি কোঠি–তাম্বরম সময় একই রেখে বাকি সময় প্রসারিত করা হয়।